b'\n_START_ARTICLE_\nBah\xc3\xa1\'\xc3\xad\n_START_PARAGRAPH_\nBahai ialah sebuah agama monoteisme (iaitu percaya bahawa Tuhan itu tunggal) yang mengikuti ajaran pengasas mereka Bah\xc3\xa1\'u\'ll\xc3\xa1h (1817 - 1892). Agama ini diasaskan pada abad ke-19 di Persia (Iran) oleh M\xc3\xadrz\xc3\xa1 \xe1\xb8\xa4usayn-`Al\xc3\xad N\xc3\xbar\xc3\xad (Bah\xc3\xa1\'u\'ll\xc3\xa1h). Bahai merupakan salah satu dari beberapa agama yang cuba menggabungkan beberapa agama yang berlainan menjadi satu agama. Contohnya Din-i-Ilahi yang diasaskan oleh Akbar Agung._NEWLINE_Agama ini mucul di Iran pada tahun 1847M. Ia berlanjutan kepada B\xc3\xa1bisme yang diasaskan oleh Siyyid `Al\xc3\xad-Muhammad\xc2\xa0dari\xc2\xa0Shiraz (1850M)._NEWLINE_Agama Bahai ialah agama dunia termuda. Pengasasnya, Bah\xc3\xa1\'u\'ll\xc3\xa1h menganggap bahawa setiap agama agung disampaikan oleh Pesuruh Allah\xe2\x80\x94seperti Musa, Krishna, Buddha, Zarathustra, Jesus, Muhammad, dan terkini sekali adalah B\xc3\xa1b \xe2\x80\x94 mewakili bahagian-bahagian dalam perkembangan kerohanian ketamadunan. Mereka percaya bahawa Bah\xc3\xa1\'u\'ll\xc3\xa1h adalah Pesuruh terkini dalam turutan dan membawa ajaran yang menangani cabaran moral dan kerohanian dunia moden. Oleh sebab itu (?), walaupun Ajaran Bah\xc3\xa1\'\xc3\xad tidak digolongkan kedalam agama Ibrahim, ia mengakui kebanyakan tokoh agung yang sama._NEWLINE_Amanat utama pesanan Bah\xc3\xa1\'u\'ll\xc3\xa1h (Kemuliaan Tuhan) ialah bahawa umat manusia terdiri dari satu bangsa sahaja dan bahawa pada suatu hari mereka harus bersatu. Beliau pernah berkata: "Dunia hanya terdiri dari satu negara, yang mana semua orang adalah warganya"._NEWLINE_Agama Bahai berbeza daripada agama Islam Syiah, tetapi muncul daripada agama ini seperti agama Kristian muncul daripada agama Yahudi dan agama Buddha daripada agama Hindu._NEWLINE_Terdapat sekitar 6 juta penganut Bahai di lebih daripada 200 negara-negara dunia. Markas utama agama ini berada di Haifa, Israel.'